search... Berita Mutakhir 25 1,000 STAF DIJANGKA BERSARA MENJELANG 2020 AUG USM PULAU PINANG, 25 Ogos 2016 - "Walaupun tidak lagi bertugas di sini, sesekali datanglah menjenguk kami di sini ," kata Naib Canselor Universiti Sains Malaysia (USM), Profesor Dato' Dr Omar Osman kepada 13 orang pegawai pentadbiran yang telah dan akan bersara dalam masa terdekat ini yang diraikan dalam majlis Jasamu Dikenang Pegawai Tadbir USM 2016. "Saya berharap walaupun sudah berpencen akan terus kembali ke USM untuk berbakti dan dapat mengenang kembali tempat kita mencari rezeki dan bertemu dengan menjaga nama baiknya walau pun ada yang kita mungkin tidak berpuas hati," katanya. Pengarah Sumber Manusia, Dr. Musa Ali pula berkata, menjelang tahun 2020, lebih 1,000 orang staf USM akan bersara sama ada secara pilihan atau pun bersara tetap. "Pada tahun 2015 seramai 218 staf USM bersara iaitu 78 orang bersara pilihan dan selebihnya adalah bersara wajib," kata Musa. Tambahnya, pada tahun 2016, di kampus induk sahaja seramai 177 staf akan bersara wajib dan 42 staf bersara pilihan. Yang hadir sama ialah isteri Naib Canselor Datin Noraizan Jamaludin, Timbalan Naib Canselor Penyelidikan dan Inovasi Profesor Dato' Dr. Muhamad Jantan dan isteri Datin Suraya Kassim serta Timbalan Naib Canselor Akademik dan Antarabangsa USM, Profesor Dato' Dr. Ahmad Shukri Mustapa Kamal dan isteri Datin Dr. Aishah Knight. Teks: Syuhada Abd Aziz Foto: Mohd Fairus Md Isa Share This
Pusat Media dan Perhubungan Awam / Media and Public Relations Centre Level 1, Building E42, Chancellory II, Universiti Sains Malaysia, 11800 USM, Pulau Pinang Malaysia Tel : +604-653 3888 | Fax : +604-658 9666 | Email : pro@usm.my (mailto:pro@usm.my) Laman Web Rasmi / Official Website : Universiti Sains Malaysia Client Feedback / Comments | USM News Portal. Hakcipta Terpelihara USM 2015